3 mijë trupa amerikane mund të dërgohen në Kuvajt
Zyrtarë të lartë të departamentit amerikan të mbrojtjes thonë se trupat do të bëhen gati për dislokim në Irak
Zyrtarë të lartë të departamentit amerikan të mbrojtjes thonë se Pentagoni pritet të dërgojë mbi 3 mijë trupa në Kuvajt për t’u bërë gati për dislokim në Irak. Sekretari i mbrojtjes Robert Gates duhet të miratojë këtë dislokim. Ky vendim mund të jetë pjesë e shtimit afat-shkurtër të trupave amerikane për të shuar dhunën e vazhdueshme në Irak. Lajmet bëjnë të ditur se ka të ngjarë që trupat të lëvizin nga një bazë në shtetin e Karolinës së Veriut. Sekretari Gates bëri një vizitë 3 ditëshe në Irak javën e kaluar, ku u takua me komandantë të ushtrisë amerikane dhe udhëheqës irakianë për të diskutuar rreth strategjisë për pakësimin e dhunës. Zoti Gates nukj ka thënë në se do të rekomandojë shtimin e përkohshëm të trupave amerikane në Irak. Në aktet më të fundit të dhunës në Irak, gati 40 veta humbën jetën dje në Bagdat nga shpërthimet e makinave bombë dhe të bombave në anë të rrugës. Ndërkohë ushtria njoftoi për vdekjen e gjashtë ushtarëve të tjerë amerikanë. Kjo shifër e çon numrin e përgjithshëm të viktimave amerikane në Irak në gati 3 mijë. //ze//